بكس كتوا ڤوليس قدح داتوق عصري يوسف بركات ڤنيڠكتن جومله رمڤسن 126 ڤراتوس ايت مروڤاكن حاصيل كجايان ڤروڬرم جهاد داده يڠ دجالنكن سچارا برتروسن تاهون لالو.
”سڤنجڠ ڤروڬرم ايت 17 ڤروجيک ممبواهكن حاصيل انتارا كجايان تربسر اداله ممبابيتكن رمڤسن 528 كيلوڬرم ڬنجا دكوالا قدح دان 75.5 كيلوڬرم ڬنجا دبوكيت كايو هيتم“ كاتاڽ دسيني سمالم.
بلياو بركات دمكين سلڤس مجليس سره تريما توڬس كتوا ڤوليس قدح انتارا داتوق زين العابدين قاسيم يڠ سبلوم اين منجاوت جاوتن تيمبلن ڤڠاره (اوڤراسي) جابتن ڤنچڬهن جنايه دان كسلامتن كومونيتي بوكيت امان.
مجليس سره تريما توڬس ايت دسقسيكن اوليه ڤڠاره جابتن كسلامتن دالم نڬري دان كتنترمن عوام داتوق سري ذوالكفلي عبداﷲ.
bjn_Arab bjn_Arab bjn_Arab bjn_Arab